Tidligere var "Åslien", på et gammelt kart fra 1784 stavet Aasliden, og Bragernes ("Bragernæs") en del av Lier kommune, men da Bragernes ble en selvstendig kjøpestad, ble Åssiden liggende for seg selv, langt fra resten av Lier. I 1870 ble store deler av Åssiden en del av byen da gårdene Hamborgstrøm, Hotvet, Øren og Holste-Landfall ble innlemmet i Drammen. Først i 1951 ble resten av Åssiden innlemmet Drammen kommune som en ny bydel, og boligbyggingen skjøt fart. Åssiden skole ble bygget i 1927 og hadde opprinnelig to etasjer og 6 klasserom. Under krigen i 1944 brant skolen ned men ble gjenreist i 1946 og da med tre etasjer. Skolen ble ytterligere bygd ut i 1953 og 1957. Åssiden inngår i kommunedel 3 i Drammen kommune sammen med Solbergelva og Solbergmoen. Adresse for dette knutepunktet er fremdeles ikke avklart.